A BIZOTTSÁG 2005/9/EK IRÁNYELVE
(2005. január 28.)
a kozmetikai termékekkel kapcsolatos 76/768/EGK tanácsi irányelv módosításáról, annak VII. mellékletének a műszaki fejlődéshez való hozzáigazítása céljából
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a kozmetikai termékekre vonatkozó tagállami jogszabályok közelítéséről szóló, 1976. július 27-i 76/768/EGK tanácsi irányelvre (1) és különösen annak 8. cikke (2) bekezdésére,
a kozmetikai termékek és fogyasztóknak szánt nem élelmiszer-termékek tudományos bizottságával folytatott konzultációt követően,
mivel:
(1)
A 76/768/EGK irányelv VII. mellékletének első része megállapítja az UV-szűrők listáját, melyeket a kozmetikai termékek tartalmazhatnak.
(2)
A kozmetikai termékek és fogyasztóknak szánt nem élelmiszer-termékek tudományos bizottságának véleménye szerint a fényvédő termékekben a benzoesav, 2-[4-(dietilamino)-2-hidroxibenzol]-, hexil-eszter 10 %-os használata önmagában vagy egyéb UV-szűrőkkel vegyítve biztonságos. Ennélfogva a benzoesavat, 2-[4-(dietilamino)-2-hidroxibenzolt]-, hexil-esztert 28-as hivatkozási számmal fel kell venni a 76/768/EGK irányelv VII. mellékletének első részébe.
(3)
A 76/768/EGK irányelvet ennek megfelelően módosítani kell.
(4)
Az ebben az irányelvben előírt intézkedések összhangban vannak a Kozmetikai Termékek Állandó Bizottságának véleményével,
ELFOGADTA EZT AZ IRÁNYELVET:
1. cikk
A 76/768/EGK irányelv VII. melléklete ezen irányelv mellékletének megfelelően módosul.
2. cikk
(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2005. július 28-i hatállyal megfeleljenek. Haladéktalanul ismertetniük kell a Bizottsággal ezeket a rendelkezéseket, valamint a rendelkezések és az irányelv megfelelési táblázatát.
Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
(2) A tagállamok közlik a Bizottsággal nemzeti joguknak azokat a főbb előírásait, amelyeket az ezen irányelv által szabályozott területen fogadnak el.
3. cikk
Ez az irányelv az Európai Unió Hivatalos Lapjában való kihirdetését követő huszadik napon lép hatályba.
4. cikk
Ennek az irányelvnek a tagállamok a címzettjei.
Kelt Brüsszelben, 2005. január 28-án.